# אבא גורדין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אבא גורדין, סופר יידיש, משורר ומתרגם, אנרכיסט מוצהר שהפך בסוף ימיו ליהודי לאומי. נולד בעיירה מיכלישוק, ליד וילנה, ליטא, בשנת 1887. נפטר בתל אביב, בשנת 1964.

אבא גורדין זכה לחינוך דתי מסורתי, ואף השלים לימודיו בישיבה גבוהה. נתפס לפעילות ציונית וסוציאליסטית, והיה פעיל בתנועת "צעירי ציון" בעיירות ליטא. בשנת 1908 פתח, יחד עם אחיו זאב, בית ספר עברי ראשון בעיר סמורגון, בית הספר כונה בשם "עבריה". האחים גורדין הנהיגו בו שיטות לימוד חדשניות, עברית בעברית, יהדות מודרנית וקידמה חברתית.

באותן שנים כתב אבא גורדין ספרי ילדים, ספרי הדרכה וספרי שירים שנתלוו אליהם תווי הנגינה והשירה שלהם. בשנת 1917 הצטרף למהפכנים, השתתף באירועי המהפכה הרוסית הגדולה, וכאנרכיסט מוצהר הגיע עד למעלת חבר בסובייט המוסקבאי.

אבא גורדין לא הסכים למדיניות הסובייטית החדשה, של מאסרים המוניים, הוצאות להורג ורדיפות מתנגדי המשטר. הוא נאלץ להימלט מרוסיה, והיגר לאמריקה. בשנת 1926 השתקע בניו יורק, בה פרסם את שירתו ביידיש, את כתביו האנרכיסטים, וזכרונות מעניינים מחייו ברוסיה.

בשנת 1958 עלה אבא גורדין לישראל, הקים אגודה אנרכיסטית, בשם "אגודת שוחרי חופש", (אשו"ח). בספריית האגודה רוכזה ספרות אנרכיסטית בשלוש הלשונות, יידיש עברית ופולנית. הוא ערך כתב והוציא לאור את כתב העת האנרכיסטי "פרובלמות", שהיה דו לשוני, יידיש ועברית, משנת 1959 עד שנת 1964. מקורותיו הרוחניים של אבא גורדין היו נעוצים באנרכיזם הרוסי ובפן סלביזם. אבא גורדין האמין באנרכיזם כתורת המשך לנבואה ולחסידות, וכדרך יהודית מקורית לתיקון העולם. ברוח זו ערך את כתב העת והטיף למאזיניו.

בתקופת ישיבתו בארץ כתב סדרת חוברות לנוער על גדולי ישראל, ובהם רש"י, המהר"ל מפראג והאר"י הקדוש. אבא גורדין פרסם ביידיש למעלה משלושים כרכים של הגות, שירה, מסות, תורת האנרכיה, ומאמרים. לעברית תורגמו אחדים מהם, וכן נתפרסמו תרגומיו מרוסית לעברית.

## [עריכה] מספרי אבא גורדין בעברית

- האר"י, ר' יצחק בן שלמה אשכנזי, תל אביב, מסדה, 1960.
- פזמונות, רמת גן, 1963.
- רש"י, רבנו שלמה יצחקי, תל אביב, מסדה, 1961.
- המהר"ל מפראג, ר' יהודה ליווא בן ר' בצלאל, תל אביב, מסדה, 1960.
- מוסר היהדות, אגולוגיה ואגוסופיה, תרגום המחבר, תל אביב, 1965.

### [עריכה] מתרגומיו

- דבר אל הדור הצעיר, פיוטר קרופוטקין, תרגום מרוסית, עם הקדמה, לוס אנג'לס, 1958.
- המוסר של האנרכיה, פיוטר קרופוטקין, תרגום מרוסית, לוס אנג'לס, 1958.
- הפילוסופיה של האנרכיה, פיוטר קרופוטקין, תרגום מרוסית, לוס אנג'לס, 1957.
- עבדות מתוך רצון חופשי, אטיין לא בואטי, לוס אנג'לס, 1959.

מקור: http://he.wikipedia.org../../../%D7%90/%D7%91/%D7%90/%D7%90%D7%91%D7%90_%D7%92%D7%95%D7%A8%D7%93%D7%99%D7%9F.html

קטגוריה: סופרי יידיש

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש